На основу члана 37 Статута града Ниша ("Службени лист града Ниша", број 88/08 и 143/16),

Скупштина Града Ниша на седници одржаној \_\_\_\_\_\_\_\_\_\_\_ 2017. године донела је

**Р Е Ш Е Њ Е**

I **УСВАЈА СЕ**  Извештај о раду и финансијском пословању Нишког симфонијског оркестра за 2016. годину, број 245 од 13.03.2017. године, који је Одлуком број

I - 280 - 1 од 20.03.2017. године усвојио Управни одбор Установе.

II Решење доставити Нишком симфонијском оркестру, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

Мр Раде Рајковић

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

Одлуком број I - 280 - 1 од 20.03.2017. године, Управни одбор Установе Нишки симфонијски оркестар усвојио је Извештај о раду и финансијском пословању Нишког симфонијског оркестра за 2016. годину, број 245 од 13.03.2017. године и доставио га Секретаријату за културу и информисање у даљу надлежност.

У току 2016. године Нишки симфонијски оркестар одржао је укупно 44 концeрта, oд тога 16 Премијерних концерата у складу са Програмом рада Нишког симфонијског оркестра за 2016. годину, један у Волосу у Грчкој, пет широм Космета и Републике Српске, два премијерна концерта на Нишком музичким свечаностима, 13 педагошких концерата, један променадни концерт, један хуманитарни, један концерт поводом отварања Нишких музичких свечаности (Моцартов „Реквијем“) , два премијерна концерта по позиву и др. Укупан број посетилаца наконцертима НСО био је око 15 000.

Проблем недостатка простора и даље је присутан у овој установи културе, па Нишки симфонијски оркестар и даље ради у отежаним условима. Згради ове установе недостаје фоаје са гардеробним простором за публику, гардеробни простор за музичаре, магацински простор за чување инструмената, билетарница, тоалет за посетиоце и простор за пробе оркестра.

Имајући у виду да је Извештај о раду и пословању Нишког симфонијског оркестра за 2016. годину сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

**СЕКРЕТАР**

Небојша Стевановић